
Nummer  6 


1.  JUNI    1942 


91.  Aargang 


MARTYRNATTEN. 

Publiceret  den  27.  Juni  1849  i  Counsil  Bluffs,  Iowa 
-ved   Orson    Hyde.  - 


27.  Juni  1844!  Mindeværdige  Dag  i  det  nittende  Aarhun- 
drede!  Den  frygtelige  Nat!  Jeg  husker  den  vel,  skal  aldrig 
glemme  den.  En  højtidelig  Frygt  —  det  er,  som  om  et 
melankolsk  Tryk  øves  paa  min  Aand  ved  Tanken  om  det. 
Denne  mindeværdige  Scene  staar  for  mig  bestandig  lige 
ny.  Den  behøver  intet  kunstnerisk  Strøg  for  at  blive  leven- 
degjort. Scenen  var  ikke  et  Jordskælv,  Storm,  Torden  eller 
Lyn,  men  den  Almægtiges,  ja,  Jehovas  Majestæt  blev  følt 
med  større  Kraft  i  sin  stille  lave  Røst  i  den  mindeværdige 
Time,  end  mange  Søers  Brusen  eller  Tordeners  Artilleri, 
da  Josephs  Aand  blev  drevet  tilbage  til  Herrens  Skød  af 
en  utaknemlig  og  blodtørstig  Verden!  Der  foregik  noget 
ubeskriveligt,  som  gjorde  Indtryk  paa  selve  Skabelsen,  Men- 
neskene følte  det.  Det  var,  som  om  en  Stemme  spaaede 
Fremtiden  i  Sorg  og  Modgang,  noget  de  aldrig  vilde  glemme, 
ej  heller  kan  Tungen  udtale  det.  Guds  Folk,  enten  de  var 
nær  Scenen  eller  Tusinder  af  Mil  borte,  følte  og  vidste  det 
samme  Minut,  da  Profeten  laa  badet  i  sit  Blod.  Kuldegys- 
ninger, den  melankolske  Skælven,  som  syntes  at  gennem- 
trænge alt,   ja,   selve  Luften   var  fyldt  af  den,  da  Mørkets 

Fyrste  forhaabningsfuldt  og  triumferende  trak  sig  tilbade 
fra  den  koldblodige  Mordscene.  Den  Nat  sov  ingen  af  de 
Hellige,  endskønt  de  ikke  vidste,  hvad  der  var  sket  deres 
Seer  og  Patriark.  Øjet  vilde  ikke  lukke  sig,  som  om  det 
frygtede  noget,  og  i  Nattens  Mulm  og  Mørke  spurgte  de 
sig  selv:  „Hvorfor  føler  jeg  saaledes?"  En  af  de  tolv  Apostle, 
skønt  hundrede  Mil  borte  fra  Mordscenen  og  aldeles  uvi- 
dende om  det,  som  foregik,  følte 
en  saadan  Sorg  bemægtige  sig, 
at  han  maatte  knæle  ned  ved 
Siden  af  Vejen  og  i  Bøn  og  Taa- 
rer  udøse  sit  Hjerte  til  Gud  og 
bede  om  Udfrielse.  En  anden 
Apostel,  som  var  1200  Mil  borte 
og  stod  ved  Faneuilhallen  i  Bo- 
ston sammen  med  en  Del  andre, 
maatte  liste  sig  bort  og  give 
Taarerne  frit  Spil.  En  af  de  præ- 
siderende Højpræster,  der  opholdt 
sig  i  Staten  Kentucky,  saa  samme 
Nat  i  et  Syn  to  myrdede  Per- 
soner, dryppende  af  Blod,  som  syntes  at  sige:  „Vi  blev 
myrdet  af  en  troløs  Stat  og  en  blodtørstig  Pøbel".  Skal 
jeg  forsøge  at  beskrive  Scenen  i  Nauvoo,  denne  minde- 
værdige Aften?  Om  jeg  kunde,  vilde  du  græde.  Det  vilde 
ikke  gøre  noget  til  Sagen,  hvad  din  Religion  eller  Tro  er. 
Om  du  ejer  menneskelige  Følelser,  vilde  alle  dine  Mod- 
sigelser og  alt  dit  Had  forstumme,  og  dit  Øje  vædes  af 
Medlidenhedens  Taarer,  og  dit  Hjerte  vilde  have  fundet 
Trøst  i  Klagesange.  Allerede  førend  en  anden  Dag  fødtes, 
kom  Budbringeren  med  sit  Sorgens  Budskab  til  en  fortrængt 
Bys  Indbyggere.  Der  blev  ikke  talt  højt;  men  i  Frygt  og 
Ærbødighed  blev  der  hvisket  „myrdet".  Fra  Templets  Spir 
hang  Signalflaget  stille,  som  om  Naturen  selv  forkyndte,  at 
Døden  havde  gæstet  Herrens  Hus.  Samlingssignalet  lød 
dystert,  og  ud  fra  Hjemmene  kom  de,  Frygten  stod  at  læse 
i  deres  Øje;  men  ingen  sagde  et  Ord.  De  samlede  sig,  og 
Taleren  stod  frem,  fattig  og  forslidt  som  de  andre,  med 
Sorgens  Mærke  i  sit  Ansigt,  og  fortalte  dem,  hvad  der  var 


Profeten   Joseph  Smith. 

sket:  at  deres  Profet  og  Patriark  var  myrdet.  Her  maa  jeg 
standse;  min  Pen  skal  flygtigt  beskrive  denne  højtidelige  og 
aldrig  glemte  Time.  Den  Følelse,  som  nu  gjorde  sig  gæl- 
dende, var  en  hellig  Vrede,  som  ikke  engang  blev  ytret  i 
Ord.  Selvbeherskelse  var  et  Princip,  som  blev  holdt  i  Ære, 
og  Lydighed  til  den  himmelske  Orden  og  Præstedømmet 
afvæbnede  enhver,  og  den  Loyalitet  til  Gud,  som  altid  sejrer, 
overlod  det  til  ham,  som  dømmer  retfærdigt,  at  dømme 
Ugerningsmændene;  thi  han  har  sagt;  „Hævnen  hører  mig 
til,  og  jeg  vil  betale".  Saaledes  blev  Hævnens  Bølger  stil- 
net, og  Guds  Visdoms  Aand  raadede  det  hele. 


Var  Joseph  Smith  en  sand  Profet? 

-Af  Ældste  Joseph  F.  Merrill.- 


Lad  os  flygtigt  henvende  vor  Opmærksomhed  paa  Joseph 
Smith,  hans  Uddannelse,  Paastande,  Lærdomme,  og  hvad 
han  har  udført.  Lad  os  studere  ham  paa  samme  Maade, 
som  vi  vilde  studere  hvilken  som  helst  anden  historisk  Ka- 
rakter, f.  Eks.  Lincoln,  Gladstone,  Shakespeare  eller  Aposte- 
len Paulus.  Lad  os  benytte  den  samme  Maalestok  for  dem 
alle  for  at  udfinde  deres  Værdi  og  Storhed. 

Hvad  angaar  kulturelle  Bidrag  til  Skoler,  Biblioteker, 
Musæer  og  andre  Institutioner,  er  alle  enige  om,  at  Joseph 
Smith  var  helt  og  holdent  uden  Uddannelse  eller  Træning 
til  dette  Arbejde. 

Ikke  desto  mindre,  uden  al  denne  Uddannelse  samt  hans 
Uvidenhed  om  Verdens  Visdom,  hvad  var  det  han  paastod? 
At  han  modtog  Besøg  fra  Himlens  Herskere:  Faderen  og 
Sønnen;  de  gamle  Profeter  —  Moses,  Elias,  Elisa,  —  de 
gamle  Apostle  —  Peter,  Jakob  og  Johannes  samt  Forlø- 
beren Johannes. 

Gentagne  Besøg  af  Englen  Moroni,  en  fordums  ameri- 
kansk Profet.  I  Tillæg  til  dette  paastod  han,  at  han  i  Løbet 
af  sit  forholdsvis  korte  Liv  modtog  flere  hundrede  Aaben- 
baringer  direkte  fra  Gud.  Ingen  anden  Person  undtagen 
Jesus  Kristus  af  Nazareth  gør  Krav  paa  at  have   modtage 

saa   mange   vidunderlige   himmelske   Tilkendegivelser   som 
Joseph  Smith. 

Har  han  nogen  solid  Grundvold  for  sine  Paastande?  Et 
Træ  bliver  bedømt  efter  dets  Frugter.  Som  en  retfærdig  og 
ærlig  samt  fordomsfri  Undersøger  lad  os  benytte  denne 
Maalestok,  Vi  ser  hans  Lærdomme.  Hvad  finder  vi? 

Mange  nye  Ting.  Han  gav 
os  en  fornuftig  og  klar  For- 
klaring om  Guddommens 
Person  —  Faderen,  Sønnen 
og  den  Helligaand,  tre  Per- 
soner i  samme  Skikkelse 
som  os.  Ingen  af  de  tre 
Personer  i  Guddommen  kan 
være  paa  mere  end  end  eet 
Sted  ad  Gangen,  var  hans 
Lære.  Alligevel  er  Gud  alle- 
stedsnærværende, men  kun 
ved  sin  Aand  og  Indflydelse. 
Guddommens  Personer  er 
forherligedeVæsener.  Denne 
Tro  og  Forstaaelse  af  Tre- 
enigheden bragte  en  Kund- 
skab tilbage,  som  havde  været  tabt  for  Verden  paa  Grund 
af  falske  Lærdomme. 

Hvor  tilfredsstillende  er  ikke  denne  Lære,  at  Gud  er  en 
virkelig  Personlighed,  et  fuldkomment  Væsen,  og  at  vi  som 
hans  virkelige  Afkom  i  Aanden  er  Arvinger  til  evig  Frem- 
adskriden  bag  Død  og  Grav. 

Maa  vi  i  Forbindelse  med  dette  nævne  det  vidunderlige 
Princip  om  Frelse  for  de  døde,  Læren  om  en  Plan,  som 
gaar  ud  paa  at  naa  alle  de,  som  har  været  født  i  Døde- 
ligheden, undtagen  Fortabelsens  Sønner.  Jesu  Kristi  For- 
soning gælder  alle  Adams  Efterkommere  uden  Hensyn  til, 
naar  og  hvor  de  blev  født  eller  hvor  de  døde.  Dette  Prin- 
cip læres  kun  af  De  Sidste  Dages  Hellige;  men  det  aaben- 
barer  for  os  en  herlig  Naade  og  Retfærdighed  samt  et  Lys, 
som  har  været  holdt  tilbage  for  Verden." Han  gav  en  be- 
stemt Forklaring  paa  Peters  Skrivelser  om  denne  Lærdom 


Ældste  Joseph  F.  Merrill 

og  Pauli  Udtalelse  om  Daab  for  de  døde,  om  Malakias 
Profeti,  at  Elias  skulde  komme  og  besegle  Fædrenes  Hjerter 
til  Børnene  og  Børnenes  Hjerter  til  Fædrene.  Aldrig  er  det 
lykkedes  en  Bibelteolog  at  give  en  tilfredsstillende  Forkla- 
ring paa  disse  Henvisninger.  Hvorledes  kunde  Joseph  Smith 
gøre  det?  Hvem  underviste  ham?  Næst  efter  Læren  om 
Guddommen  er  da  ikke  Læren  om  Frelse  for  de  døde  den 
mest  vidunderlige  af  alle  Lærdomme  indenfor  Teologien? 

Hvilke  forbavsende  Ting  var  det  Joseph  Smith  lærte,  som 
røber  en  profetisk  Kraft?  Blandt  de  mange  var  denne,  at  hans 
eget  Navn  skulde  blive  kendt  for  godt  og  ondt  over  hele 
Jorden,  en  Profetis  som  blev  udtalt,  medens  han  endnu  kun 
var  en  Dreng.  At  Amerika  skulde  blive  straffet  med  en 
Borgerkrig,  forudsagt  28  Aar  før  den  begyndte;  at  dette  Folk 
skulde  rejse  til  Klippebjergene  og  blive  mægtige. 

Og  nu  nogle  Ord  om,  hvad  han  udførte.  Blandt  andet 
hans  Oversættelser  af  Mormons  Bog  paa  den  korte  Periode 
af  75  Dage.  Saa  har  vi  hans  Oversættelse  af  Bibelen,  inspi- 
reret af  den  Helligaand.  Resultatet  var,  at  mange  fornufts- 
stridige Skriftsteder  blev  rettet  og  givet  Mening,  saa  at  Folk 
kunde  forstaa  Ting,  som  selv  den  dygtigste  Teolog  ikke 
kunde  forstaa.  Hvordan  var  det  muligt  for  ham  at  gøre 
dette?  Af  andre  litterære  Værker  har  vi  Lærdommens  og 
Pagtens  Bog,  samt  mange  andre  religiøse  Skrivelser,  som 
stempler  ham  —  som  en  tysk  Professor  i  Teologi  for  nyligt 
sagde  —  som  den  største  Religionsleder  siden  Kristi  Dage. 
I  Tillæg  til  dette  skrev  han  seks  store  Bind  af  Kirkens  Hi- 
storie. Mængden  og  Kvaliteten  af  hans  litterære  Værker  er 
alene  nok  til  at  fylde  et  Genis  Liv. 

Joseph  Smith  udførte  det  hele  paa  15  Aar  og  under  bitre 
Forfølgelser.  Samtidigt  præsiderede  han  over  Kirken  og  le- 
dede sit  forfulgte  Folk,  et  Arbejde,  som  vilde  have  taget 
en  hvilken  som  helst  anden  Mands  hele  Liv  at  udføre, 
uden  at  give  ham  Tid  til  at  skrive  et  eneste  Ord. 

Enten  er  hans  Paastande  sande:  At  han  virkelig  blev 
undervist  af  Gud  selv,  eller  ogsaa  var  han  et  Overmenne- 
ske, som  Verden  aldrig  har  set  Mage  til.  Hvilke  af  disse 
to  Ting  er  mest  fornuftig  og  mulig? 

Hvis  hver  eneste  Person  med  et  aabent  Sind,  uden  For- 

domme  undersøger  og  studerer  Joseph  Smiths  Liv  og  Lær- 
domme er  jeg  sikker  paa,  at  de  vil  komme  til  den  Slutning, 
som  her  er  fremlagt. 


En  Opgave  for  Kvindelig  Hjælpeforening 


Er  De  enig  med  Forfat- 
teren af  denne  Artikel? 

Indlæg  herom  (højst  150 
Ord),  modtages  gerne, 

men  maa  være  „Stjernen" 

i  Hænde  se  nest  den  15.  Juni 


„Alle  sunde  Urter  har  Gud  bestemt 
for  Menneskets  Brug,  Natur  og  Legems- 
beskaffenhed;  hver  Urt  i  sin  Tid  og  hver 
Frugt  i  sin  Tid;  og  alle  disse  skal  bru- 
ges med  Maade  og  med  Taksigelse". 


Saaledes  siger  „Visdomsordet"  om  De  Sidste  Dages  Hel- 
liges Ernæring,  og  det  er,  som  det  vil  vides  fra  Lærdom- 
mens og  Pagtens  Bog  „givet  de  Hellige"  ikke  som  en  Be- 
faling eiler  Tvang  men  ved  Aabenbaring  og  Visdomsord, 
der  påaviser  Guds  Orden  og  Vilje  angaaende  de  Helliges 
timelige  Frelse  i  de  sidste  Dage. 

Videre  siger  „Visdomsordet"  følgende:  „Alt  Korn  er  be- 
stemt for  Menneskets  og  Dyrets  Nytte  til  at  være  Hoved- 
næringsmidler". Om  Kød  siger  „Visdomsordet"  at  det  „kun 
skal  bruges  i  Vinterens  og  Kuldens  Tid,  eller  i  Hungersnød". 

Vi  er  nu  i  Juni  Maaned,  Sommeren  staar  for  Døren,  det 
er  varmt  og  dejligt,  Haverne  og  Markerne  bugner  snart  af 
Frugt  og  Grøntsager,  der  er  Liv  og  Grøde  overalt. 

Der  kan  altsaa  ikke  være  Tvivl  om  for  den  ærlige  Sidste 
Dages  Hellige,  at  Tiden  er  inde  for  den  nøjagtige  Efter- 
følgelse af  Visdomsordels  Bud. 

Men  saa  kommer  det  store  Spørgsmaal  fra  alle  os,  som 
af  Hjertet  ønsker  at  følge  Kirkens  Bud—,  hvordan  skal  vi 
bære  os  ad?  Det  kan  være  nemt  nok  at  sige,  at  det,  og 
det  skal  vi  spise,  det  og  det  maa  vi  ikke  drikke,  I  skal 
være  sunde  paa  Sjæl  og  Legeme,  og  saa  videre.  Det  vil 
vi  saa  gerne  altsammen.  Det  er  ikke  nu  Befalingerne,  vi 
trænger  til. 

Nej,  det  vi  har  Brug  for,  er  Vejledning.  Naar  der  i  Dag 

(Fortsættes  Side  81). 

UNGDOMSFORENINGERNE. 


„Kom  Hviledagen  i  Ha,  at  da  holder  den  hellig". 

Der  kommer  nu  en  Tid,  hvor  Søndagen  vil  blive  et  Pro- 
blem for  de  allerfleste  unge.  Hvad  maa  jeg  foretage  mig 
paa  denne  Dag  og  hvad  ikke?  Mange  vil  gerne  tage  ud 
paa  Lejrture  Lørdag  og  Søndag,  andre  vil  til  Stranden,  atter 
andre  vil  i  Skoven,  nogle  spiller  Fodbold  og  dyrker  anden 
Sport  om  Søndagen,  og  nogle  sover  til  sent  paa  Eftermid- 
dagen for  at  staa  op  og  gaa  paa  Forlystelsessteder,  hvor 
Dans  og  Swingmusik  er  raadende,  og  alle  synes  de  at 
være  glade  og  tilfredse  ved  de  forskellige  Maader  at  til- 
bringe Søndagen  paa. 

Men  hvad  lærer  vor  Kirke  om  dette?  I  Pagtens  Bog  staar 
der:  „Thi  sandelig,  denne  er  en  Dag,  der  er  beskikket  eder 
til  Hvile  fra  eders  Arbejde,  til  at  tilegne  den  allerhøjeste 
eders  Andagt". 

Nu  er  Spørgsmaalet,  kan  vi  tilegne  den  allerhøjeste  vor 
Andagt  ved  at  deltage  i  ovenstaaende  Fornøjelser.  Svaret 
maa  blive  et  klart  og  tydeligt  Nej.  Det  kan  paa  ingen 
Maade  lade  sig  gøre.  Dette  kan  kun  gøres  paa  den  rette 
Maade  og  med  den  rette  Forstaaelse  i  Guds  Hus.  Vi  burde 
aldrig  lade  noget  Møde  gaa  fra  os  paa  en  Søndag,  for  der 
er  altid  noget  ved  disse  Møder,  som  vil  styrke  vort  Vid- 
nesbyrd og  Tro  paa  vor  Frelser  og  Forløser. 

Lad  os  kaste  den  tomme  Frase  bort,  der  siger,  at  vi  kan 
dyrke  vor  Gud  ude  omkring,  for  den  vil  ikke  retfærdiggøre 
os.  Nej,  lad  os  slutte  op  om  Kirken  og  vore  Ledere,  og 
lad  os  som  en  Ungdom  vise,  at  vi  ved,  hvor  vi  skal  til- 
bringe vore  Søndage,  nemlig  i  Guds  Hus  i  stille  Andagt 
til  ham,  som  vi  skylder  alt,  og  naar  vi  gør  dette,  saa  er 
jeg  sikker  paa,  at  vi  i  Løbet  af  Ugens  andre  seks  Dage 
faar  Tid  til  at  tage  Vare  paa  vore  private  Interesser.  Men 
husk:  „Og  Zions  Indvaanere  skulde  ogsaa  ihukomme 
Sabbatens  Dag  og  holde  den  hellig".  (Pagtens  Bog  68:29). 

Ældste  Figat  H.  Breum. 

Skemanden  fra  Slagelse  fylder  96  fHar. 

En  stor  Festdag  blev  for  nylig  fejret  af  et  af  vore  tro- 
faste Medlemmer  i  Den  Danske  Mission,  idet  det  den  12. 
Maj  var  96  Aar  siden  vor  gamle,  stoute  Broder,  Ældste 
Jacob  Jensen,  fødtes.   Brd.  Jensen  bor  Kalundborgvej  32, 

Slagelse  hos  sine  gode 
Børn. 
Broder  Jensen,  der 
blev  Medlem  af  Kirken 
den  9.  Juli  1874,  har  op- 
levet mangt  og  meget  af 
Interesse  i  sit  lange  Liv. 
Stolt  og  glad  er  han  over 
at  være  Medlem  af  Kir- 
ken, og  især  over  at  være 
Ældste.  Brd.  Jensens 
Helbred  er  saa  godt,  at 
han  dagligt,  selv  i  Vinte- 
rens Kulde,  gaar  sin  Tur. 
Han  er  aandsfrisk  og 
læser  Aviser  og  Breve. 
Interessant  er  det  at  høre 
ham  berette  sine  Oplev- 
elser for  mange  Aar  til- 
bage. Han  husker,  hvor- 
ledes vore  Missionærer 
blev  mindre  godt  behandlet  her  i  Danmark  i  forrige  Aar- 
hundrede. 

Ældste  Jensen  har  en  gammel  Violin,  og  da  vi  bad  ham 
om  at  spille  for  os,  gjorde  han  det  med  et  Smil. 

I  Overskriften  staar  der  Skemanden  fra  Slagelse.  Mange 
vil  maaske  spørge,  hvad  er  det  at  være  Skemand?  I  gamle 
Dage  var  dette  en  Profession.  For  100  Aar  siden  var  det 
kun  velhavende  Folk,  der  spiste  med  Sølvtøj,  Almuen  og 
Menigmand  spiste  med  Træ-  og  Hornskeer;  men  i  Slut- 
ningen af  forrige  Aarhundrede  kom  de  billige  Blikskeer  og 
Gafler  og  slog  hele  denne  Profession  ud. 


Ældste  Jacob  Jensen. 


81 

Der  lever  endnu  enkelte  Skemænd  her  i  Landet,  og  af 
dem  tror  jeg  Broder  Jacob  Jensen  er  den  ældste. 

Skemændene  hvede  Skeer  af  fint  Træ  og  Horn,  og  det 
var  virkeligt  smukt  Arbejde,  der  præsteredes  af  disse  Ske- 
mænd. De  opkøbte  Kohorn,  hvoraf  de  af  et  enkelt  stort 
kunde  fremstille  7-8  Skeer.  Paa  Nationalmusæet  findes  en 
fyldig  Samling,  som  viser  alle  Modeller  af  de  gamle  Ske- 
mænds Arbejder.  Interessant  er  det  at  høre,  at  naar  en  ung 
Mand  vilde  bejle,  overrakte  han  den  elskede  en  Ske  med 
et  Hjerte.  Modtog  og  beholdt  den  udkaarede  Skeen,  betød 
det  et  „Ja",  blev  den  givet  tilbage  var  det  et  „Nej". 

Maa  jeg  paa  Kirkens  og  egne  Vegne  ønske  vor  alder- 
stegne Broder  hjertelig  til  Lykke.  Gid  Herrens  rigeste  Vel- 
signelser maa  blive  ham  og  hans  kære  til  Del. 

Vi  ønsker  ham  alle  en  smuk  Livsaften. 

Enoch  Andersen,  Distriktsprcesident. 


Sn  (Dpgave  for  SKvindelig  Dijælpeforening.  (Forts. fr.s.78) 

siges:  Du  maa  ikke  drikke  Kaffe  og  The,  ja,  saa  vil  den 
normale  Mand  eller  Kvinde  spørge:  „Hvad  skal  vi  saa 
drikke  i  Stedet?"  Og  det  Spørgsmaal  kræver  et  Svar.  Or- 
den er  Kirkens  første  Lov! 

Og  naar  der  siges,  at  Kirkens  Medlemmer  i  størst  mulig 
Udstrækning  bør  spise  Grøntsager  og  Frugt,  da  er  det 
ikke  nok  med,  at  det  siges.  Nej,  saa  maa  vi  have  Lov  til 
bede  om  Oplysning  og  Vejledning  ogsaa  om,  hvordan  det 
skal  spises! 

Her  er  en  Opgave  for  Kvindelig  Hjælpeforening!  Lær 
Kirkens  kvindelige  Medlemmer  at  tilberede  de  lækre,  fikse, 
smukke  og  næringsrige  vegetariske  Retter,  som  der  tales 
saa  meget  om,  men  som  kun  de  færreste  ser  sig  i  Stand 
til  at  servere. 

Og  en  Ting  til,  som  maaske  ikke  er  den  mindst  vigtige. 
Burde  Organisationerne  inden  for  Jesu  Kristi  Kirke  af  Sidste 
Dages  Hellige,  hvis  Stolthed  og  Glæde  saa  ofte  samler  sig 
om  „Visdomsordet",  burde  disse  Organisationer  ikke  være 
de  første  til  at  vise  det  gode  Eksempel?  Burde  vi  ikke  gaa 

forud  i  den  eksempelværdige  Efterfølgelse  af  „Visdoms- 
ordets"  Forskrifter,  saaledes  at  alle  Organisationernes  Arran- 
gementer var  præget  deraf? 

Vilde  det  ikke  være  rigtigst,  at  ligesaa  selvfølgeligt,  det 
er,  at  der  aldrig  ved  vore  Fester  serveres  Kaffe  og  The 
eller  bydes  Tobak  om,  lige  saa  givet  burde  der  ikke  om 
Sommeren  serveres  Kød  af  Dyr  eller  Fugle? 

„Se,  jeg  sendte  jer  ud  for  at  give  jeres  Vidnesbyrd  og 
advare  Folket,  og  det  tilkommer  enhver,  der  er  blevet  ad- 
varet, at  advare  sin  Næste".  Jørgen   W.  Senmidt. 


Foraarskonferencerne  1942. 


Aalborg: 

Der  var  den  sædvanlige  Feststemning  til  Stede,  da  Konferencen 
begyndte  Fredag  den  10.  April  med  Koncerten.  Koret  (28  Stemmer) 
indledte  med  »Hosianna«?  hvorefter  Ældste  Holger  Jørgensen  aab- 
nede  med  Bøn.  Et  herligt  Program  blev  udført  af  Koret  (»Mormonis- 
men i  Toner«).  Programmet  begyndte  med  en  Duet  »Søger,  saa 
skulde  I  finde«,  sunget  af  Søstrene  Marie  og  Inger  Bukke.  Distrikts- 
præsident  Henry  Løjborg  forklarede  ud  fra  denne  Sang,  hvorledes 
Joseph  Smith  søgte  at  finde  den  sande  og  rette  Religion.  Koret  sang 
derpaa:  »Fra  Himlens  høje  Hvælv«.  Tilhørerne  fik  nu  forklaret,  hvor- 
ledes Gud  aabenbarede  sig  for  Joseph  Smith,  hvorledes  Kirken  blev 
oprettet,  Forfølgelsen  af  de  Hellige,  Vandringen  over  Fastlandet  og 
om  de  Helliges  Sang,  der  blev  til  paa  denne  Vandring.  »Kom  hel- 
lige« blev  derpaa  sunget  af  Koret.  Brd.  Løjborg  talte  dernæst  om  de 
første  Missionærer,  der  blev  udsendt  til  Europa  og  sang:  »Jeg  vil 
gaa,  hvor  du  sender  mig  hen,  o  Gud«.  Vi  hørte  om  Arbejdet  i  Mis- 
sionerne, om  Udvandringen  til  Zion,  Rejserne  over  Havet.  Koret 
istemte  saa  med  »O,  Herre  lad  mig  komme  frem«.  Vi  hørte  om  Mis- 
sionærernes Hjemve  udtrykt  i  »Mon  hjemme  i  Dalen,  jeg  savnes«, 
hørte  om  Zion  i  Tale  og  i  Sangen  »Elskte  Zion,  stærkt  du  stande«. 
Brd.  Løjborg  fortalte  videre  om  Joseph  Smith,  om  dennes  Forføl- 
gelse, Fængsling  og  Død,  hvorefter  Ældste  Andreas  Fristrup  sang: 
»I  en  ukendt  Grav«. 

Første  Del  af  Koncerten  var  nu  til  Ende,  og  man  mærkede  let, 
hvor  stort  et  Indtryk  det  havde  gjort  paa  Tilhørerne.  Missionspræsi- 
dent  Orson  B.  West  skulde  nu  have  talt,  men  grundet  paa  Togfor- 
sinkelse var  han  paa  dette  Tidspunkt  ikke  ankommet,  saa  Koncerten 

fortsattes.  Af  denne  Del  skal  nævnes  en  Kvartet  »Hellig  er  knn  Gud« 
og  en  Solo  af  Søster  Mary  Sandberg  »Here  is  sunshine«. 

Brd.  Løjborg  takkede  de  tilstedeværende  for  deres  Nærværelse, 
hvorefter  alle  sang  »Kongernes  Konge«.  Taksigelse  ved  Ældste  Ar- 
nold J.  Bukke.  En  pragtfuld  Koncert  var  til  Ende.  Der  har  været 
Koncerter,  der  har  været  bedre  besøgt,  men  absolut  ingen  bedre. 
Koret,  Solisterne,  Organisten  Str.  Elisabeth  Fristrup,  Dirigenten 
Henry  Løjborg  kan  Vcere  stolte  af  denne  Koncert.  Til  Stede  var  98. 

Søndag  den  12.  Kl.  9  afholdtes  Præstedømsmøde  under  Ledelse  af 
Distriktspræsident  Henry  Løjborg. 

Ved  Mødet  Kl.  10  blev  et  særdeles  udmærket  Program  givet  af 
Søndagsskolens  Klasser.  Størst  Lykke  gjorde  1.  Klasse,  der  sang  to 
Sange  og  i  Kor  fremsagde  de  10  Plager.  Ligeledes  maa  Programmet 
for  anden  Klasse  fremhæves,  samt  en  Deklamation  af  Inger  Sørensen 
fra  1.  og  et  Musiknummer  af  Arno  Bukke  fra  2.  Klasse. 

I  en  Pause  i  dette  dejlige  Program,  blev  et  lille  Barn  velsignet  og 
fik  Navn. 

Missionspræsidenten  fik  derefter  Ordet.  Brd.  West  mindedes  vor 
afdøde  Broder  Lauritz  Wagner,  og  Forsamlingen  rejste  sig  i  Stilhed 
i  et  halvt  Minut. 

Mødet  sluttedes  med,  at  Missionspræsidenten  ordinerede  en  Bro- 
der til  Ældste.  Til  Stede  var  112. 

Kl.  15,30  afholdtes  en  Gudstjeneste  med  101  Personer  til  Stede. 

Flere  unge  Søskende  fik  Lejlighed  til  at  tale  eller  synge.  Til  Slut 
talte  Missionspræsident  Orson  B.  West  inspirerende  til  Forsamlingen. 

Mandag  Aften  den  13.  April  afholdt  Den  kvindelige  Hjælpefor- 
ening en  smuk  Festlighed,  der  formede  sig  som  en  »H.  C.  Andersen 
Aften«,  og  denne  sluttede  med  Servering  af  varme  Pølser. 

P.  S.  U. 

Odense: 

Til  Præstedømsmødet  Søndag  den  26.  April  samledes  8  Ældster, 
1  Lærer  og  1  mandligt  Medlem  uden  Præstedømmet. 

Alle  havde  set  frem  med  Forventning  til  dette  Møde,  hvilket  gav 
sig  Udslag  i,  at  det  allerede  kunde  begynde  Kl.  8,55,  idet  alle  var 
mødt  til  dette  Tidspunkt.  Under  Mødet  blev  Børge  Andersen  for- 
fremmet til  Præst  og  Edmund  Andersen  blev  ordineret  til  Diakon. 
Begge  Brødre  er  Sønner  af  Ældste  A.  P.  Andersen,  Palleshave. 
Børge  Andersen  talte  om  det  aaronske  Præstedømme  og  Broder  Jes 
P.  Jessen  om  det  melkisedeske  Præstedømme.  Endvidere  talte  Bro- 
der William  Ørum  Pedersen  fra  København  og  Missionspræsident 
Orson  B.  West.  Der  var  en  rig  Fylde  af  Guds  Aand  til  Stede  i  Mø- 
det, og  alle  følte  den  Velsignelse,  det  var  at  være  Tjenere  i  Guds  Kirke. 

Kl.  10  aabnedes  Søndagsskolen  under  Præsidium  af  Missionspræsi- 
dent Orson  B.  West  og  blev  ledet  af  Søndagsskoleforstander  Jes  P. 
Jessen.  Denne  Søndagsskolekonference  blev  til  Glæde  og  Opbyggelse 
for  alle,  som  var  til  Stede.  Det  var  Odense  Gren  en  enestaaende  Be- 

sivenhed  at  se  saa  mange  Søskende,  Venner  og  Børn  deltage.  Pro- 
grammet laa  næsten  udelukkende  i  Børnenes  Hænder  og  bestod  af 
Sang,  Deklamation  og  Tale.  De  tilrejsende  Søskende  bidrog  yder- 
ligere til  at  fuldstændiggøre  Programmet,  idet  Str.  Lisbeth  Fristrup 
fra  Aalborg  glædede  de  tilstedeværende  med  sin  smukke  Orgelsolo 
og  Solosang.  Broder  Wm.  Ørum  Pedersen  talte  belærende  Ord  baade 
til  Børn  og  Voksne.  Til  Slut  talte  Missionspræsident  Orson  B.  West 
inspirerende  og  overbevisende  om  Evangeliets  Sandheder.  Til  Stede 
ialt  50. 

Konferencens  sidste  Møde  blev  afholdt  Kl.  15  og  var  besøgt  af  ialt 
30.  Talerne  var  Qrensforstander  over  København  Gren,  Chr.  P.  J. 
Madsen,  samt  William  Ørum  Pedersen  og  Missionspræsident  Orson 
B.  West.  Alle  var  i  høj  Grad  inspireret  af  Guds  Aand  og  talte  op- 
byggende og  belærende  om  Jesu  Kristi  Evangeliums  Love  og  Prin- 
cipper. Foruden  Talerne  blev  der  sunget  en  Duet  og  spillet  en  Or- 
gelsolo. 

Alt  i  alt  var  Konferencen  et  aandeligt  Gode,  som  lærer  os  at 
paaskønne  Jesu  Kristi  Evangelium  og  hæve  Sandhedens  Banner. 

A.  M.  og  K.  G.  H. 

København: 

Fredag  d.  1.  Maj  indledtes  Distriktskonferencen  i  København 
med  en  Koncert  givet  af  København  Sangkor  under  Ledelse  af 
Korets  Dirigent:  Ældste  Chr.  Rasmussen.  Distriktspræsident  Enoch 
Andersen  benyttede  Anledningen  til  at  give  de  144  Tilhørere  et 
evangelisk  Budskab. 

Søndag  den  3.  Maj  fortsattes  Konferencen  allerede  Kl.  9  med 
Møde  for  Præstedømmet,  og  efter  nogle  korte  Taler  af  Ældste 
Wm.  Ørum  Pedersen,  Ældste  Carlos  E.  Andersen  og  Grenforstan- 
der Chr.  P.  J.  Madsen  talte  Missionspræsident  Orson  B.  West  al- 
vorligt formanende  til  Præstedømmet  om  at  holde  den  Pagt  i  Ære, 
som  de  har  sluttet  med  Gud,  da  Kirken  ikke  længere  vil  tolere,  at 
Medlemmer  tilsmudser  Kirken  og  dens  Rygte  ved  et  syndigt  Liv. 
Ligeledes  blev  det  pointeret,  at  det  nu  maatte  være  rimeligt  at 
forlange,  at  enhver  Embedsmand  betalte  Tiende  og  holdt  Sabbaten 
hellig.  Om  ikke  disse  Ting  blev  efterlevet,  blev  de  paagældende 
anmodet  om  at  trække  sig  tilbage  fra  det  ledende  Ansvar. 

Kl.  10  afholdtes  Dagens  første  offentlige  Møde,  og  et  smukt  og 
interessant  Program  blev  udført  af  København  Søndagsskole.  Til 
£tede   112. 

Konferencens  sidste  og  store  Møde  afholdtes  Kl.  19,  og  Taler, 
Sang  og  Musik  skabte  et  virkeligt  aandeligt,  opbyggeligt  Møde. 
Ældste  Niels  Peter  Olsen,  Esbjerg  pegede  paa  det  vidunderlige,  at 
vi  i  vore  Kirker  i  Missionen  fandt  det  eneste  Sted,  hvor  Jesu  Kristi 
Evangelium  blev  forkyndt  i  dets  Renhed  og  Fylde.  Str.  Dagny 
Nielsen,  Esbjerg  talte  om  Kærlighedens  store  Lov.  Distriktspræsi- 
dent Orson  B.  West  forklarede  Meningen  med  Ordet:  »Guds  Herlig- 

hed  er  Intelligens«   og  dermed,  hvorledes   vi  paa  rigtig  Maade  kan 
anvende  vor  Kundskab. 

Alt  i  alt   en  udmærket  Konference. 

W.  0.  P. 


Kvindelig  Hjælpeforenings  Hundrede- 
aarsjubilæum  i  Den  danske  Mission. 


RANDERS:  Kvindelig  Hjælpeforenings  100  Aarsfest  i  Randers 
blev  en  absolut  Sukces,  en  Fest,  vi  vil  huske  længe.  Ti!  Møderne 
om  Søndagen  var  der  20  Børn  og  20  voksne  til  Stede.  (Randers 
begynder  at  faa  en  Søndagsskole)  og  om  Aftenen  40,  deraf  10 
Venner.  Det  tilsendte  Program  blev  benyttet.  Pionerfamiliens  Van- 
dring til  Sangen  »Kom  Hellige«  greb  alle  dybt.  Flere  af  vor  Sange 
blev  sunget  tostemmigt  af  Søskende  i  Grenen. 

Hovedfesten  om  Tirsdagen  begyndte  med  Fællesspisning  Kl.  18,00. 
Tredive  deltog  heri,  heraf  var  Søskende  over  60  Aar  inviteret 
gratis  med.  Kl.  20,00  opførtes:  »Da  Samvittigheden  vaagnede«, 
Skuespil,  Opera  og  Ballet  i  to  Akter  af  M.  Paulsen.  Oplæsning  af 
Zakarias  Nielsen's  »Et  Møde«  ved  M.  Paulsen.  Kvindekoret  sang 
flere  af  vore  smukke  Sange,  og  en  kort  Tale  blev  holdt  af  2. 
Raadgiver  Petrine   Nielsen   og  Grensforstander  Marius   Paulsen. 

Programmet  gjorde  megen  Lykke  og  blev  velvilligt  modtaget. 
Over  70  var  kommet  til  Stede  ved  denne  Lejlighed,  deraf  over 
Halvdelen  Venner.  M.  P. 

P.S.  Vi  beder  Randers  Gren  undskylde,  at  dette  Referat  paa 
Grund   af   en   beklagelig  Fejltagelse   først   kommer   i    »Stjernen«    nu. 

AALBORG:  Den  kvindelige  Hjælpeforenings  Hundredaarsjubilæum 
blev  i  Aalborg  en  stor  Sukces. 

Festen  begyndte  Søndag  Formiddag  den  15.  Kl.  10.  Efter  at 
Præsidentinden  Str.  Marie  Bukke  havde  budt  velkommen,  blev  et 
udmærket  Program  udført  af  Søstrene.  Man  fortsatte  om  Aftenen 
Kl.  7,  og  en  større  Forsamling  var  mødt.  Den  gode  Stemning,  der 
herskede,  skyldtes  for  en  stor  Del  det  udmærkede  Damekor,  der 
ogsaa  sang  om  Formiddagen.  Koret  sang  flere  smukke  Sange. 

Programmet  var  som  om  Formiddagen  righoldigt  og  interessant 
og  blev  paa  en  fin  Maade  udført  af  de  forskellige  Søstre. 

Tirsdag  den  17.  Marts  afsluttedes  Hundredaarsjubilæet  med  en 
stor  Banket,  hvortil  der  var  mødt  ca.  70  Mennesker.  Der  blev  ser- 
veret Flæskesteg,  Rødkaal  og  Citronfromage,  senere  paa  Aftenen 
Lagkage  og  kogt  Vand.  Et  udmærket  Program,  bestaaende  af  et 
Skuespil   »Ikke   af   Brød   alene«,   flere   Sketch,   Sang   og   Musik,  en 

Radioudsendelse  ni.  m.  blev  udfort  paa  den  bedste  Maade.  En  Sang. 
der  var  skrevet   i   Dagens   Anledning  gjorde   violdig  Lykke. 

Forskellige  Gaver,  som  Den  kvindelige  Hjælpeforening  havde  mod- 
taget, blev  solgt  ved  Auktion. 

Aftenen  var  helt  igennem  vellykket  og  festlig  og  absolut  en  vær- 
dig Afslutning  paa  MundredeaarsjubiUeet.  G.  S.  H. 


Fra  Missionsmarken. 


°Ve  Isign  eiser: 

Søndag  den  21.  December  1941  blev  en  Datter  af  Aksel  Hornbæk 
Sørensen  og  Esther  Sørensen  velsignet  af  Ældste  Frede  Thomsen  og 
givet  Navnet  Aase  Foss  Hornbæk  Sørensen.  Aase  blev  født  den  8.  Septem- 
ber 1941   i  Aarhus. 

Fastesøndag  den  1.  Februar  1942  blev  Niels  Peter  Kofoeds  og  Dora 
Else  Emilie  Kofoeds  lille  Søn  velsignet  af  Missionspræsident  Orson  B. 
West  og  fik  Navnet  Bertil  Kaj  Kofoed.  Bertil  blev  født  i  København  den 
15    August  1941. 

Søndag  den  3.  Marts  1942  blev  en  Datter  af  Orla  Leis  og  Mabel  Elva 
Leis  velsignet  af  Missionspræsident  Orson  B.  West  og  fik  Navnet  Birte 
Leis.  Birte  blev  født  i  København  den  2.  Oktb.  1941. 

Søndag  den  12.  April  blev  Søster  Edith  Marie  Klitgaard  Guglielmettis 
og  Harry  Guglielmettis  lille  Dreng  velsignet  og  fik  Navnet  Bjarno  Re- 
mondo  Guglielmetti.  Den  hellige  Handling  blev  udført  af  Missionspræsident 
Orson  B.  West.  Bjarno  blev  født  i  Aalborg  den  16.  December  1941. 

Søndag  den  19.  April  blev  Tage  Harald  Nielsen  Møllers  og  Dagmar 
Kirstine  Nielsen  Møllers  lille  Datter  født  den  14.  Jan.  1942  i  Aarhus  vel- 
signet af  Missionspræsident  Orson  B.  West  og  givet  Navnet  Karen  Mar- 
grethe Nielsen  Møller. 

Søndag  den  3.  Maj  1942  blev  Søster  Karla  Ahlgreen  Larsens  lille  Søn 
velsignet  af  Grensforstander  Frede  E.  Thomsen  og  blev  givet  Navnet 
Heine.  Heine  blev  født  den  21.  Marts  1942  i  Aarhus. 

Qaabshandling: 

Søndag  den  19.  April  1942  havde  Randers  Gren  den  store  Glæde  at 
indlemme  et  nyt  Medlem  Str.  Asta  Kirstine  Johansen  i  Kirken.  Str.  Jo- 
hansen blev  døbt  af  sin  Mand  Chr.  Fr.  Michael  Johansen  og  fik  Haands- 
paalæggelse  af  Grensforstander  Marius  Paulsen. 

„Stjernen"  ønsker  vor  nye  Søster  hjertelig  velkommen  i  Kirken. 

^Bryllupper : 

Søndag  den  12.  April,  umiddelbart  efter  Formiddagsmødet,  blev  Broder 
Christian  Gothardt  Christensen,  Hjørring,  viet  i  Kirken  i  Aalborg  til  Frk 
Signe  Jensen.  Vielsen  forrettedes  af  Missionspræsident  Orson  B.  West. 
Som  bekendtgjort  i  „Stjernen"  af  1.  Marts  blev  det  unge  Par  borgerligt 
viet  den  24.  Jan.  1942. 

Den  1.  April  1942  blev  Broder  Orvill  Hess  Thomsen,  Silkeborg  viet  til 
Søster  Metha  Kirstine  Jensen.  Den  smukke  og  højtidelige  Handling  blev 
udført  af  Brudgommens  Fader,  Grensforstander  C.  Emil  Thomsen. 

Den  12.  April  1942  blev  Søster  Martha  Marie  Jensen,  Silkeborg,  viet  til 
Herr  Knud  Voetmann  Mikkelsen.  Den  hellige  Handling  blev  forrettet  af 
Grensforstander  C.  Emil  Thomsen. 

Fredag  den  1.  Maj  blev  Rudolf  Løjborg,  en  Broder  til  Distriktspræsident 

Henry  Løjborg,  Aalborg,  viet  til  Søster  Ellen  Jørgensen.  Umiddelbart  efter 
den  borgerlige  Vielse  ankom  Brudeparret  til  den  i  Dagens  Anledning 
smuktpyntede  Kirkesal,  hvorefter  den  smukke  Højtidelighed  begyndte. 
Under  denne  blev  der  bl.  a  sunget  en  Solosang  af  Søster  Marie  Bukke, 
der  sang:  „Kærlighed  fra  Gud".  Vielsen  blev  derpaa  foretaget  af  Mis- 
sionspræsident  Orson  B.  West. 

Vi  ønsker  Brudeparret  hjertelig  til  Lykke.  P.S.M. 

„Stjernen"  ønsker  alle  Brudeparrene  hjertelig  til  Lykke.  Maa  Herren 
velsigne  eder  med  en  lys  og  lykkelig  Fremtid! 

^Fødselsdage : 

AALBORG :  Vor  Missionspræsidents  Fader,  Broder  Albanus  West,  Aalborg, 
fylder  den  21.  Juni  70  Aar.  Broder  West  har  sammen  med  sin  Hustru, 
Else  West,  i  mange  Aar  været  et  trofast  Medlem  af  Kirken. 

Broder  West  er  kendt  som  en  skattet  Oplæser  og  for  sin  Evne  til  at 
fremskaffe  interessante  og  lærerige  Talere.  Broder  West  vil  blive  fejret 
af  Søskende,  Venner  og  sine  Børn  paa  Højtidsdagen. 

Maa  Herren  velsigne  Broder  West  og  skænke  ham  og  hans  Hustru 
mange  fredfyldte  og  velsignede  Aar.  P.S  //. 

AARHUS:  Skærtorsdag  den  2.  April  kunde  Søster  Kirstine  Christiansen, 
Aarhus,  fejre  sin  60  aarige  Fødselsdag,  idet  hun  blev  født  den  2.  April 
1882  i  Aarhus.  I  Aar  kan  Str.  Christiansen  ogsaa  fejre  lOAarsdagen  for 
sin  Indlemmelse  i  Kirken,  idet  hun  sammen  med  sin  Mand  nedgik  i 
Daabens  hellige  Vande  den  3.  Nov.  1932.  Siden  da  har  Str.  Christiansen 
været  et  trofast  Medlem  af  den  Kirke,  om  hvis  Guddommelighed,  hun 
har  et  urokkeligt  Vidnesbyrd.  I  de  sidste  Aar  har  Str.  Christiansen  blandt 
andet  arbejdet  som  Præsidentinde  for  Primaryorganisationen  i  Aarhus, 
og  hun  har  udført  meget  godt  for  denne  Organisation. 

Vi  ønsker  Str.  Christiansen  endnu  mange  lyse  og  lykkelige  Aar  sam- 
men med  sin  Mand,  Børn  og  Børnebørn. 

dødsfald: 

Den  16.  Februar  1942  afgik  en  af  Aarhus  Grens  ældre  Brødre,  Andreas 
Jacobsen,  ved  Døden.  Broder  Jacobsen,  der  blev  født  i  Hobro  den  9.  Okt. 
1871,  blev  indlemmet  i  Kirken  ved  Daab  den  19.  Septb.  1907  af  Ældste 
C.  C.  Thomsen.  Den  21.  November  1923  opnaaede  han  den  store  Vel- 
signelse at  modtage  det  hellige  Præstedømme,  idet  han  blev  kaldet  til 
Præst.  Ære  være  Broder  Jacobsens  Minde! 

Aarhus  Gren  har  mistet  et  af  sine  trofaste  Medlemmer,  idet  Str,  Niel- 
sine Jørgensen,  f.  Madsen,  døde  Onsdag  den  6.  Maj  1942  i  De  gamles 
Hjem,  hvor  hun  boede  sammen  med  sin  Mand.  Str.  Jørgensen,  der  blev 
født  i  Uggebølle,  Randers  Amt,  den  15.  Maj  1861,  blev  Medlem  af  Kirken 
den  20.  Maj  1925.  Str.  Jørgensen  havde  et  stort  Vidnesbyrd  om  Jesu 
Kristi  Kirkes  Guddommelighed,  men  grundet  paa  Sygdom  var  hun  for- 
hindret i  at  besøge  sine  Møder;  men  for  alle,  som  hun  kom  i  Kontakt 
med,  bar  hun  et  brændende  Vidnesbyrd  om  Evangeliets  Sandhed. 

Begravelsen  blev  foretaget  under  Distriktspræsident  Th.  Jensens  Ledelse. 
Denne  talte  opmuntrende  til  de  efterladte.  Det  store  Følge  var  et  Bevis  paa 
hvor  af  holdtStr.  J  ørgensen  var,  og  vi  siger  et  Ære  være  hendes  Minde.   F.  T. 

Mandag  den  11.  Maj  døde  et  af  vore  mandlige  Medlemmer,  Hans 
Severin  Nielsen,  efter  længere  Tids  Sygdom.  Broder  Nielsen  blev  født  i 
Aarhus  den  20.  Sept.  1893  og  blev  Medlem  af  Kirken  den  24.  Juni  1904. 
Det  var  en  stor  Sorg  for  hans  gamle  Moder,  Str.  Karen  Nielsen,  men 
hendes  Vidnesbyrd  om  Kirkens  Sandhed  er  en  Trøst  for  hende  i  den 
store  Sorg,  og  her  skal  der  ogsaa  lyde  et  Ære  være  Brd.  Nielsens  Minde.  F.T. 

RANDERS  .GREN  havde  i  Februar  Maaned  mange  besøgende,  Brødre 
og  Søstre  fra  Silkeborg,  Aarhus  og  Aalborg.  Lørdag  og  Søndag  den  21. 
og  22.  Februar  havde  Grenen  den  store  Glæde  at  se  10  unge  Brødre  og 

Søstre  fra  Aalborg.  De  ankom  til  Randers  Lørdag  Aften  og  opførte  et 
lille  morsomt  Skuespil  „Forkert  Etage".  Desuden  blev  der  fremsagt  en 
god  Deklamation,  opført  Sketch,  etc  ;  en  Underholdning  paa  ca.  en  halv- 
anden Time,  som  gjorde  vældig  Lykke.  Til  Stede  75,  Medlemmer  saavel 
som  Venner.  Den  næste  Dag  havde  de  Programmet  i  Søndagsskolen,  til 
hvilket  der  var  fremmødt  35  og  til  Søndagsgudstjenesten,  hvor  ca.  45 
var  til  Stede.  De  unge  holdt  nogle  udmærkede  smaa  Taler,  gav  Masser 
af  Sang-  og  Musiknumre,  og  alt  blev  modtaget  med  Glæde,  saa  der  var 
stor  Tilfredshed  med  Turen  fra  begge  Sider.  Randers  er  disse  Søskende 
taknemlig  for  dette  Besøg  og  tror,  at  dette  og  lignende  Besøg  vil  faa 
sin  Betydning  for  Arbejdet  i  Grenen.  Flere  Venner  udtalte  deres  Beun- 
dring for  disse  unges  Evner  og  Frimodighed.  Vi  fik  ogsaa  Løfte  oin 
flere  Børn  til  vor  Søndagsskole.  P.S. 

Samtidigt  beder  Randers  Gren  os  meddele,  at  de  ved  Siden  af  deres 
Mødelokale  har  1  Værelse  med  to  Senge  og  Sengetøj  samt  dertil  hø- 
rende Køkken,  som  gratis  staar  til  Disposition  for  event,  besøgende 
Medlemmer,  der  ønsker  at  gæste  Grenen.  Dog  maa  de  naturligvis  i  god 
Tid  i  Forvejen  anmelde  deres  Komme  til  Grensforstander  Marius 
Paulsen,  Kristrupsvej  10,  Randers. 

ODENSE:  Søndag  den  10.  Maj  1942  fejrede  Odense  Grens  Søndags- 
skole Moders  Dag  med  et  smukt  og  righoldigt  Program.  Dette  Program 
udførtes  ikke  alene  af  smaa  men  for  Størstedelen  af  store  Børn.  Efter 
at  der  blev  talt,  læst  og  sunget,  var  der  næsten  ikke  et  Øje  tørt  blandt 
de  tilstedeværende  Mødre.  To  af  de  mindste  Børn  uddelte  Blomster  til 
de  tilstedeværende  Mødre.  En  lille  Søndagsskoledreng  sluttede  med 
Bøn.  lait  var  der  43  til  Stede.  K,O.M. 

Ny  Distriktspræsident  og  Grensforstander  i  Den  Danske  Mission:  Ældste 
Villiam  Pedersen,  der  i  December  i  Fjor  blev  kaldet  som  Grensforstander 
for  Esbjerg  Gren,  er  nu  ogsaa  kaldet  som  Distriktspræsident  over  dette 
Distrikt. 

Distriktspræsident  Thorvald  J.  Jensen,  der  siden  Missionærernes  Af- 
rejse i  1939  har  virket  som  Distriktspræsident  og  Grensforstander  for 
Aarhus  Distrikt,  er  efter  egen  Anmodning  blevet  hæderligt  afløst  som 
Grensforstander,  hvor  imod  han  vil  fortsætte  sin  Gerning  som  Distrikts- 
præsident. Vi  ønsker  at  benytte  Lejligheden  til  her  at  sige  Brd.  Jensen 
Tak  for  det  udmærkede  Arbejde,  han  som  Grensforstander  har  udført 
for  Aarhus  Gren,  og  vi  beder  Herren  fortsat  velsigne  ham  i  hans  an- 
svarsfulde Kald.tSom  Aarhus  ny  Grensforstander  er  indsat  Ældste  Frede 
1  homsen,  der  sikkert  vil  røgte  sit  Hverv  til  Kirkens  fulde  Tilfredshed. 

Vi  beder  Herren  velsigne  disse  Brødre  i  deres  ansvarsfulde  Kald. 

